**David Reece** on yhdysvaltalainen laulaja, joka on parhaiten tunnettu yhtyeiden Accept, Bonfire ja Sainted Sinners laulajana. Hän on laulanut useiden eri yhtyeiden levyillä, lisäksi hän on tehnyt kolme soololevyä 2010-luvulla.

Nuoruus
-------

David Reece aloitti laulamisen kuorossa 8-vuotiaana. Hän kasvoi Oklahomassa kantrimusiikin ympäröimänä mutta hän kiinnostui varhain 1970-luvun hard rock -yhtyeistä, kuten Led Zeppelinistä, Deep Purplesta, Whitesnakesta ja The Rolling Stonesista. Oklahomasta hän muutti Minnesotaan aloittaessaan laulajan uraansa 17-vuotiaana. Hän lauloi yhtyeessä Dare Force vuosikymmenen alussa  ja vuonna 1987 hard rock -yhtyeen Sacred Child demolla. Hänet korvattiin Astrid Youngilla ennen levyn lopullista nauhoittamista, mutta demot sisällytettiin debyytin uudelleen julkaisuun.

Reece yritti päästä sisälle musiikkimaailmaan Kaliforniassa, mutta hänen mukaansa aika oli väärä. Reece kertoi Juho Juntuselle Soundin haastattelussa vuonna 1989, että "Levy-yhtiöt etsivät uusia Mötley Crue- tai Poison-kopioita ja minähän näytin naurettavalta glam rock -kuteissa." Hän kyllästyi rock-bisnekseen ja muutti maaseudun rauhaan Coloradoon.

Ura eri yhtyeissä
-----------------

### Accept-vuodet

Vuonna 1988 Reece sai yhteydenoton musiikkiagentuurilta, joka tiedusteli, vieläkö hän on kiinnostunut laulamisesta. Saksalainen heavy metal -yhtye Accept oli kiinnostunut hänestä, ja pyysi häneltä lisää nauhoja kuunneltavaksi. Ennen lopullista valintaa Udo Dirkschneiderin korvaajaksi, Reece esiintyi yhtyeen kanssa yhdellä keikalla Saksassa. 

Reece levytti Acceptin kanssa yhden levyn, *Eat The Heat* (1989). Levymyynti oli pettymys ja levyä seuranneen kiertueen aikana yhtyeen jäsenten välit kiristyivät. Stefan Kaufmannin selkäkivut pahenivat ja hän jätti yhtyeen. Kiertueen ollessa Chicagossa, kiristynyt tilanne johti lopulta riitaan, jossa Reece läimäytti basisti Peter Baltesia. Yhtye keskeytti kiertueen, ja hajosi. 

Vuonna 2018 Reece kiersi Euroopassa ja esitti Acceptin *Eat The Heat* -levyn kappaleita livenä.

### Bangalore Choir

Acceptin hajottua vuoden 1989 lopulla Reece matkusti Los Angelesiin ja perusti yhtyeen Bangalore Choir. Hollywoodin Guitar Institute Of Technologyn avulla hän löysi basisti Danny Greenbergin ja kitaristin John Kirkin, joka oli soittanut kitaristi Curt Mitchellin kanssa. Kirk soitti Curtille, joka matkusti Los Angelesiin ja liittyi yhtyeeseen. Aluksi rumpuja soitti Rusty Miller mutta pian hänet korvasi Darek Thomas Cava (entinen Brunette). Yhtye julkaisi ensimmäisen levynsä *On Target* vuonna 1992. Bassoa levyllä soitti Ian Mayo ja rumpali Jackie Ramos. Aika oli perinteiselle hard rockille vaikea, ja yhtye jäi tauolle. 

Yhtye aktivoitui uudelleen yli 25 vuotta myöhemmin. Sen toinen levy, *Cadence*, julkaistiin syyskuussa 2010. Yhtye kiersi Euroopassa UFOn kanssa. Kolmas levy, Metaphor, julkaistiin huhtikuussa 2012. Vuonna 2017 Reece vahvisti, että yhtye on hajonnut. Reecen mukaan yhtyeessä on liian monta erilaista persoonaa, jotta se voisi toimia. 

### Stream, Sircle of Silence ja Tango Down

Reece levytti 90-luvulla yhtyeiden Stream ja Sircle of Silence kanssa. Sircle of Silencein kanssa hän julkaisi kaksi albumia, *Sircle of Silence* (1993) ja *Suicide Candyman* (1994). Toukokuussa 2007 hän liittyi ruotsalaiseen hard rock -yhtyeeseen Gypsy Rose, jonka kanssa hän teki yhden levyn, *Another World*. 

Reece teki neljä vuotta yhteistyötä New Yorkilaisen hard rock -yhtyeen Tango Downin kanssa 10-luvun alussa. Hän lauloi yhtyeen kahdella levyllä, *Identity Crisis* ‎ja *Charming Devil*. Lokakuussa 2014 hän kertoi, että eroaa yhtyeestä. 

### EZ Livingin ja Bonfire

Vuonna 2014 Reece aloitti yhteistyön Bonfiren kitaristin Hans Zillerin kanssa.  Reece ja Ziller tutustuivat jo 80-luvun lopulla,kun sekä Bonfire ja Accept olivat äänittämässä Dieter Dierksin studiolla. Kaksikko tapasi uudestaan vuonna 2010 festivaalilla, jolloin Reece ehdotti, että he tekisivät jossain vaiheessa yhteistyötä. Kun Ziller kokosi vanhan yhtyeensä EZ Livingin, Rreece pääsi siihen laulajaksi.  Yhtye teki Reecen kanssa yhden levyn *Firestorm* (2014). 

Vuoden 2014 lopussa Bonfiren laulaja Lessman, rumpali Uwe Köhler ja kitaristi Chris Limburg päättivät lopettaa yhtyeessä. Bonfiren tarina olisi saattanut päättyä samalla, ellei Ziller olisi päättänyt tuoda EZ Livingistä korvaavia muusikoita. Käytännössä EZ Living vaihtoi nimekseen Bonfire.  Reece teki yhtyeen kanssa vielä kaksi levyä, *Glörius* (2015) ja *Pearls* (2016). 

### Sainted Sinners

Lähdettyään Bonfiresta kesällä 2016, Reece perusti Bonfirestä lähteneen kitaristin Frank Panéen kanssa yhtyeen Sainted Sinners. Yhtye soittaa rockia 80-luvun hengessä, ja suurimpina vaikuttajina bändille ovat toimineet Whitesnake, Deep Purple, Rainbow sekä Black Sabbath.  Sainted Sinners on julkaissut kaksi levyä, *Sainted Sinners* (2017) ja *Back With A Vengeance* (2018).

Sooloura
--------

Reece julkaisi ensimmäisen sooloalbuminsa *Universal Language* vuonna 2009. Toinen soololevy *Compromise* ilmestyi vuonna 2013. 

Laulajan kolmas soololevy *Resilent Silence* ilmestyi vuonna 2018. Reese teki levyn yhteistyössä tanskalaisten Marco Angionin (kitara), Martin J. Andersenin (kitara), Malte Frederik Burkertin (basso) ja Sigurd J. Jensen (rummut) kanssa.

Lähteet
-------

1. 1 2 3  Juho Juntunen: Uudelleensyntymisen ihme Accept elää ja voi hyvin..  *Soundi, s. 104-106*, 4/89.
2. ↑  Band - Backstage Rockbar *www.backstagerockbar.se*. Viitattu 9.1.2019.
3. 1 2 3 4  BANGALORE CHOIR – Civilized Good (April 2012) | Features / Interviews @ Metal Forces Magazine *metalforcesmagazine.com*. Viitattu 9.1.2019.
4. ↑  Dare Force - discography, line-up, biography, interviews, photos *www.spirit-of-metal.com*. Viitattu 9.1.2019.
5. 1 2  Jim Barber: Rejuvenated David Reece Partners with German Axe Master to Create Sainted Sinners *Music Life Magazine*.  2.3.2017. Viitattu 9.1.2019. (englanniksi)
6. ↑  Sacred Child *Discogs*. Viitattu 9.1.2019. (englanniksi)
7. ↑  Accept Bio *acceptworldwide.com*.  Arkistoitu 13.5.2010. Viitattu 9.1.2018.
8. ↑  Blabbermouth: Former ACCEPT Singer DAVID REECE Regrets Slapping Bassist PETER BALTES *BLABBERMOUTH.NET*.  1.6.2015. Viitattu 9.1.2019. (englanniksi)
9. ↑  Blabbermouth: Former ACCEPT Singer DAVID REECE Performs 'Eat The Heat' Album In Its Entirety For First Time (Video) *BLABBERMOUTH.NET*.  14.3.2018. Viitattu 9.1.2019. (englanniksi)
10. ↑  Bangalore Choir - On Target *Discogs*. Viitattu 9.1.2019. (englanniksi)
11. ↑  Olivier: Singer David Reece states that Bangalore Choir is dead *Sleazeroxx*.  19.2.2017. Viitattu 9.1.2018.
12. ↑  Sircle of Silence - Encyclopaedia Metallum: The Metal Archives *www.metal-archives.com*. Viitattu 9.1.2019.
13. ↑  Former ACCEPT Singer DAVID REECE Joins Sweden's GYPSY ROSE *blabbermouth.net*.  30.5.2007. Viitattu 9.1.2018.
14. ↑  Gypsy Rose - Another World *Discogs*. Viitattu 9.1.2019. (englanniksi)
15. ↑  Olivier: David Reece Interview – Sleaze Roxx *sleazeroxx.com*. Viitattu 9.1.2019. (englanniksi)
16. ↑  DAVID REECE Announces Departure From TANGO DOWN *MelodicRock.com*.  13.10.2014.  Arkistoitu 10.1.2019. Viitattu 9.1.2019. (englanniksi)
17. ↑  Tango Down *Discogs*. Viitattu 9.1.2019. (englanniksi)
18. ↑  Blabbermouth: EZ LIVIN' Featuring Former ACCEPT Singer DAVID REECE: New Six-Minute Trailer For 'Firestorm' Album *BLABBERMOUTH.NET*.  14.1.2014. Viitattu 9.1.2019. (englanniksi)
19. 1 2  Helsingin jäähallissa 1986 esiintynyt yhtye haluaa takaisin Suomeen *Radio City*.  2.3.2016. Viitattu 9.1.2019.
20. ↑  Steinmetal: Metal-Temple.com :: EZ Livin' - Firestorm (CD Review) *www.metal-temple.com*.  Arkistoitu 10.1.2019. Viitattu 9.1.2019. (englanniksi)
21. 1 2  Band - Backstage Rockbar *www.backstagerockbar.se*. Viitattu 9.1.2019.
22. ↑  Arto Mäenpää: Acceptin entisen laulajan David Reecen luotsaamalta Sainted Sinnersilta uusi albumi helmikuussa *Kaaoszine*.  Arto Mäenpää.
23. ↑  Blabbermouth: SAINTED SINNERS Feat. Former ACCEPT Singer DAVID REECE: 'Back With A Vengeance' Album Due In February *BLABBERMOUTH.NET*.  22.12.2017. Viitattu 9.1.2019. (englanniksi)
24. ↑  Sainted Sinners - Metal Storm *www.metalstorm.net*. Viitattu 9.1.2019.
25. ↑  admin: David Reece – Mighty Music *mightymusic.dk*. Viitattu 9.1.2019. (tanskaksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |